Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 522/11/1103	Bratislava III, 13.5.2013
EEČ : 2-10-68-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov a iné trestné činy

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 17.4.2013, spisová značka 2 Pv 522/11/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhaný pre prečin poškodzovania cudzej veci podľa § 245 ods. 1 Tr. zák. v jednočinnom súbehu s prečinom výtržníctva podľa § 364 ods. 1 písm. a/ Tr. zákona, pričom trestné stíhanie bolo uznesením prokurátorky Okresnej prokuratúry XXXXX III sp. zn. 2Pv 522/11 zo dňa 20.01.2012 v zmysle § 216 ods. 1  písm. a/, c/ Tr. por. podmienečne zastavené a v zmysle § 216 ods. 2 Tr. por. mu bola uložená skúšobná doba v trvaní 1 rok a  rozhodnutie nadobudlo právoplatnosť dňa 31.01.2012, 

Uznesením prokurátora Okresnej prokuratúry XXXXX III zo dňa 17.4.2013, spisová značka 2 Pv 522/11/1103, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry pre Bratislavu III uznesením sp. zn. 2Pv 522/11  zo dňa 20.01.2012 podmienečne zastavila podľa § 216 ods. 1 písm. a/, c/  Tr. por. trestné stíhanie proti obv. XXXXX  pre prečin poškodzovania cudzej veci podľa § 245 ods. 1 Tr. zák. v jednočinnom súbehu s prečinom výtržníctva podľa § 364 ods. 1 písm. a/ Tr. zákona na tom skutkovom základe, že 

v čase okolo 21,30 h dňa 25.08.2011 v Bratislave na Tomášikovej ulici č. 46, v podniku Bavarian pub, slovne urážal personál, ako aj prítomných zákazníkov, na letnej terase si zobral drevenú stoličku, ktorou sa zaháňal na zákazníkov a následne kopal do prečerpávadla vody, ktoré rozbil, čím spôsobil spol. XXXXX, s.r.o., so sídlom Tomášikova č. 50/E, XXXXX, škodu vo výške 681,14 €.
 
Podľa § 216 ods. 2 Tr. por. prokurátorka určila obvinenému skúšobnú dobu 1 rok, ktorá začala plynúť od právoplatnosti uvedeného uznesenia, tzn. od 31.01.2012.

- 2 -

Skúšobná doba uplynula dňom 31.01.2013.

	XXXXX viedol v skúšobnej dobe riadny život, nedopustil sa žiadnej trestnej činnosti a splnil tak podmienky pre vyslovenie osvedčenia.

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e/ Tr. por./.

	Nakoľko boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Silvia Stružová
prokurátorka